Document ID: 31980R3346

ΚΑΝΟΝΙΣΜΟΣ (ΕΟΚ) αριθ. 3346/80 ΤΗΣ ΕΠΙΤΡΟΠΗΣ της 23ης Δεκεμβρίου 1980 που τροποποιεί τον κανονισμό (ΕΟΚ) αριθ. 2415/78 της 17ης Οκτωβρίου 1978 τον σχετικό με το στατιστικό όριο των στατιστικών του εξωτερικού εμπορίου της Κοινότητος και του εμπορίου μεταξύ των Κρατών Μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη περί προσχωρήσεως της Ελλάδος (1), και κυρίως το άρθρο 146,
Εκτιμώντας:
ότι, σύμφωνα με το άρθρο 22 της αναφερομένης παραπάνω πράξεως, ο κανονισμός (ΕΟΚ) αριθ. 2415/78 της Επιτροπής της 17ης Οκτωβρίου 1978, ο σχετικός με το στατιστικό όριο των στατιστικών του εξωτερικού εμπορίου της Κοινότητος και του εμπορίου μεταξύ των Κρατών Μελών (2) πρέπει να τροποποιηθεί, σύμφωνα με τις κατευθύνσεις που προσδιορίζει το παράρτημα II της πράξεως αυτής, με την καταχώρηση της ενδείξεως για την Ελλάδα του ισοδυνάμου σε δραχμές στατιστικού ορίου των 300 ευρωπαϊκών λογιστικών μονάδων-
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το πρώτο άρθρο του κανονισμού (ΕΟΚ) αριθ. 2415/78 συμπληρώνεται με την παρακάτω ένδειξη:
"για την Ελλάδα: άνω των 12 500 δραχμών".
Άρθρο 2
Ο παρών κανονισμός αρχίζει να ισχύει από την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 23 Δεκεμβρίου 1980.

Labels: 3
18
15
19